
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1178 

19 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ή μη της τροποποίησης του Κανονισμού 
Εσωτερικής Υπηρεσίας του Εφετείου Αθηνών, που 
επήλθε με την υπ’ αριθμ. 2/2015 απόφαση της Ολο¬ 
μέλειας αυτού. 1 

Έγκριση ή μη της τροποποίησης του Κανονισμού 
Εσωτερικής Υπηρεσίας του Πρωτοδικείου Αθη¬ 
νών, που επήλθε με την υπ’ αριθμ. 1/2015 απόφα¬ 
ση της Ολομέλειας αυτού. 2 


ΑΠΟΦΑΣΕΙ Σ 

Αριθμ. απόφ. 27/28-5-2015 (1) 


Έγκριση ή μη της τροποποίησης του Κανονισμού Εσω¬ 
τερικής Υπηρεσίας του Εφετείου Αθηνών, που επήλ¬ 
θε με την υπ’ αριθμ. 2/2015 απόφαση της Ολομέλει¬ 
ας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 28 Μαίου 2015, ημέρα Πέμπτη και ώρα 09.30', 
στο Μέγαρο του Αρείου Πάγου και στην αίθουσα δια¬ 
σκέψεων της Ολομέλειας (γρ. 205 του 2 ου ορόφου) συ¬ 
νήλθε, ύστερα από νόμιμη πρόσκληση του Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988), όπως ισχύει 
σήμερα, Ολομέλεια σε συμβούλιο, στην οποία έλαβαν 
μέρος οι: 1) Αθανάσιος Κουτρομάνος, Πρόεδρος του 
Αρείου Πάγου, 2) Γεώργιος Χρυσικός, 3) Ιωάννης Σίδε- 
ρης, 4) Δήμητρα Παπαντωνοπούλου, 5) Σπυρίδων Μι- 
τσιάλης, 6) Βασιλική Θάνου - Χριστοφίλου, 7) Γεώργιος 
Γεωργέλλης, 8) Παναγιώτης Ρουμπής, Αντιπρόεδροι του 
Αρείου Πάγου, 9) Κωνσταντίνος Φράγκος, 10) Νικόλαος 
Πάσσος, 11) Ιωάννης Γιαννακόπουλος, 12) Χρυσόστομος 
Ευαγγέλου - Εισηγητής, 13) Χριστόφορος Κοσμίδης, 
14) Ευφημία Λαμπροπούλου, 15) Αντώνιος Ζευγώλης, 
16) Εμμανουήλ Κλαδογένης, 17) Γεώργιος Σακκάς, 
18) Μαρία Βασιλάκη, 19) Χρυσούλα Παρασκευά, 20) Μα¬ 
ρία Γαλάνη-Λεοναρδοπούλου, 21) Ελένη Διονυσοπούλου, 
22) Παναγιώτης Χατζηπαναγιώτης, 23) Ιωσήφ Τσαλα- 
γανίδης, 24) Πάνος Πετρόπουλος, 25) Ευγενία Προγά- 
κη, 26) Αγγελική Αλειφεροπούλου, 27) Μαρία Βαρελά, 


28) Αριστείδης Πελεκάνος, 29) Βασίλειος Πέππας, 
30) Γ εώργιος Λέκκας, 31) Ειρήνη Καλού, 32) Δημήτριος 
Χονδρογιάννης, 33) Αρτεμίσια Παναγιώτου, 34) Χαρά¬ 
λαμπος Μαχαίρας, 35) Σοφία Ντάντου, 36) Χρήστος 
Βρυνιώτης, 37) Δημήτριος Τζιούβας, 38) Γ εώργιος Ανα- 
στασάκος, 39) Ιωάννης Μαγγίνας, 40) Δήμητρα Κοκο- 
τίνη, 41) Διονυσία Μπιτζούνη και 42) Γεώργιος Χοϊμές, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 
ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε, ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα δύο (42), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 § 5 εδ. α' του Ν. 1756/1988, όπως αυτό αντικ. από το 
άρθρο 3 § 1 του Ν. 1868/1989). 

Στη συνέχεια, ο Πρόεδρος κήρυξε την έναρξη της 
συνεδρίασης. 

Η Ολομέλεια συγκλήθηκε νομίμως, με την από 28 Μάΐ- 
ου 2015 έγγραφη πρόσκληση του Προέδρου του Αρείου 
Πάγου, προς τους υπηρετούντες στον Αρειο Πάγο δικα¬ 
στικούς λειτουργούς (άρθρο 14 παρ. 2 εδ. α' Ν. 1756/1988, 
όπως αντικ. από το άρθρο 3 παρ. 1 του Ν. 1868/1989), 
προκειμένου να αποφασίσει για την έγκριση ή μη της υπ’ 
αριθμ. 2/2015 απόφασης της Ολομέλειας του Εφετείου 
Αθηνών, η οποία διαβιβάσθηκε στην Υπηρεσία μας με 
το υπ’ αριθμ. 4670/16-3-2015 έγγραφο του Προέδρου του 
Τριμελούς Συμβουλίου Διεύθυνσης του Εφετείου Αθη¬ 
νών, Δημητρίου Μόκκα, Προέδρου Εφετών, το οποίο έχει 
ως ακολούθως: «Εχουμε την τιμή να σας υποβάλουμε 
υπηρεσιακό αντίγραφο της υπ’ αριθμ. 2/2015 απόφασης 
της Ολομέλειας του Εφετείου Αθηνών και παρακαλούμε 
για τις δικές σας ενέργειες». 

Ο Εισηγητής - Αρεοπαγίτης Χρυσόστομος Ευαγγέ¬ 
λου, αφού έθεσε υπόψη των μελών της Ολομέλειας: α. 

το παραπάνω έγγραφο του Προέδρου του Τριμελούς 
Συμβουλίου Διεύθυνσης του Εφετείου Αθηνών και β. 
την υπό κρίση υπ’ αριθμ. 2/2015 απόφαση της Ολομέλει¬ 
ας του ως άνω Εφετείου, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας 
Εφετείου Αθηνών, σύμφωνα με την υπ’ αριθμ. 2/2015 
απόφαση της Ολομέλειας αυτού, όπως αναφέρεται στο 
σκεπτικό της παρούσας. 

Η παρισταμένη Εισαγγελέας του Αρείου Πάγου, Ευ¬ 
τέρπη Κουτζαμάνη, αφού ανέπτυξε την πρότασή της, η 
οποία ήταν σύμφωνη με την πρόταση του Εισηγητή, στη 
συνέχεια αποχώρησε από την Ολομέλεια, σύμφωνα με 
το άρθρο 14 παρ. 1 εδ. γ' του Ν. 1756/1988, όπως αντικ. 
με το άρθρο 4 παρ. 1 του Ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 
Επειδή, κατά την § 7 του στοιχείου Α «Κανονισμοί» του 
άρθρου 17 του Ν. 1756/1988 «Κώδικας Οργανισμού Δικα¬ 
στηρίων και Κατάστασης δικαστικών λειτουργών», όπως 
αντικαταστάθηκε με το άρθρο 86 § 2 του Ν. 4055/2012, 
οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Εφε¬ 
τείου Αθηνών, με την υπ’ αριθμ. 2/2015 απόφασή της 
τροποποίησε τον κανονισμό εσωτερικής υπηρεσίας του 
δικαστηρίου αυτού, ως εξής: «Η Ολομέλεια αποφασίζει: 
1) Την τοποθέτηση στο Ποινικό Τμήμα του Εφετείου 
των κατωτέρω Εφετών: α) Παναγιώτη Λυμπερόπουλου, 
β) Δήμητρας Κεχαγιά, γ) Αθηνάς Μίξιου και δ) Ευτέρ¬ 
πης Καραχάλιου, του πρώτου υπό την προϋπόθεση της 
λήξης της απόσπασής του στο Υπουργείο Δικαιοσύνης, 
με απόφαση του Ανωτάτου Δικαστικού Συμβουλίου. 2) 
Την μετακίνηση αφενός των Προέδρων Εφετών Αρετής 
Παπαδιά και Μαρίας Τζανακάκη, καθώς και της Εφέτη 
Γεωργίας Κατσιμαγκλή από το Ποινικό στο Πολιτικό 
Τμήμα και αφετέρου της Εφέτη Λελούδας Αντερριώ- 
του από το Πολιτικό στο Ποινικό Τμήμα του Εφετείου. 
4) Την απασχόληση στο τμήμα Βουλευμάτων μέχρι 
την 15-9-2015 της Εφέτη Ευθυμίας Κοκμοτού, μετά την 
προηγούμενη αναχώρηση του νεοπροαχθέντος Εφέτη 
Αλεξάνδρου Σάββα για τη νέα του θέση». 

Η Ολομέλεια του παρόντος δικαστηρίου κρίνει, ομό¬ 
φωνα, ότι οι ως άνω τροποποιήσεις του Κανονισμού 
Εσωτερικής Υπηρεσίας του Εφετείου Αθηνών συμβά¬ 
λουν στην εύρυθμη λειτουργία του και γί αυτό πρέπει 
να εγκριθούν. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Εγκρίνει τις τροποποιήσεις του Κανονισμού Εσωτερι¬ 
κής Υπηρεσίας του Εφετείου Αθηνών, οι οποίες έγιναν 
με την υπ’ αριθμ. 2/2015 απόφαση της Ολομέλειας αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 28 Μάΐου 2015. 

Ο Πρόεδρος 

ΑΘΑΝΑΣΙΟΣ ΚΟΥΤΡΟΜΑΝΟΣ 


Αριθμ. απόφ. 28/2015 (2) 

Έγκριση ή μη της τροποποίησης του Κανονισμού Εσω¬ 
τερικής Υπηρεσίας του Πρωτοδικείου Αθηνών, που 
επήλθε με την υπ’ αριθμ. 1/2015 απόφαση της Ολο¬ 
μέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 28 Μάΐου 2015, ημέρα Πέμπτη και ώρα 09.30", 
στο Μέγαρο του Αρείου Πάγου και στην αίθουσα δια¬ 
σκέψεων της Ολομέλειας (γρ. 205 του 2 ου ορόφου) συ¬ 
νήλθε, ύστερα από νόμιμη πρόσκληση του Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988), όπως ισχύει 
σήμερα, Ολομέλεια σε συμβούλιο, στην οποία έλαβαν μέ¬ 
ρος οι: 1) Αθανάσιος Κουτρομάνος, Πρόεδρος του Αρείου 
Πάγου, 2) Γεώργιος Χρυσικός, 3) Ιωάννης Σίδερης, 4) 
Δήμητρα Παπαντωνοπούλου, 5) Σπυρίδων Μιτσιάλης, 6) 
Βασιλική Θάνου - Χριστοφίλου, 7) Γεώργιος Γεωργέλ- 
λης, 8) Παναγιώτης Ρουμπής, Αντιπρόεδροι του Αρείου 
Πάγου, 9) Κωνσταντίνος Φράγκος, 10) Νικόλαος Πάσσος, 
11) Ιωάννης Γιαννακόπουλος, 12) Χρυσόστομος Ευαγγέ¬ 
λου - Εισηγητής, 13) Χριστόφορος Κοσμίδης, 14) Ευφημία 
Λαμπροπούλου, 15) Αντώνιος Ζευγώλης, 16) Εμμανουήλ 
Κλαδογένης, 17) Γ εώργιος Σακκάς, 18) Μαρία Βασιλάκη, 
19) Χρυσούλα Παρασκευά, 20) Μαρία Γαλάνη-Λεοναρ- 
δοπούλου, 21) Ελένη Διονυσοπούλου, 22) Παναγιώτης 
Χατζηπαναγιώτης, 23) Ιωσήφ Τσαλαγανίδης, 24) Πόνος 
Πετρόπουλος, 25) Ευγενία Προγάκη, 26) Αγγελική Αλειφε- 
ροπούλου, 27) Μαρία Βαρελά, 28) Αριστείδης Πελεκάνος, 
29) Βασίλειος Πέππας, 30) Γ εώργιος Λέκκας, 31) Ειρήνη 
Καλού, 32) Δημήτριος Χονδρογιάννης, 33) Αρτεμίσια Πα- 
ναγιώτου, 34) Χαράλαμπος Μαχαίρας, 35) Σοφία Ντάντου, 
36) Χρήστος Βρυνιώτης, 37) Δημήτριος Τζιούβας, 38) Γε- 
ώργιος Αναστασάκος, 39) Ιωάννης Μαγγίνας, 40) Δήμη¬ 
τρα Κοκοτίνη, 41) Διονυσία Μπιτζούνη και 42) Γ εώργιος 
Χοϊμές, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου 
Ευτέρπη Κουτζαμάνη και η Γραμματέας της Ολομέλει¬ 
ας Μάρθα Ψαραύτη, Προϊσταμένη της Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε, ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας σαράντα δύο (42), δηλαδή 
είναι παρόντα περισσότερα από τα μισό μέλη της, άρα 
υπάρχει η προβλεπόμενη από το νόμο απαρτία (άρθρο 
14 § 5 εδ. α' του Ν. 1756/1988, όπως αυτό αντικ. από το 
άρθρο 3 § 1 του Ν. 1868/1989). 

Στη συνέχεια, ο Πρόεδρος κήρυξε την έναρξη της 
συνεδρίασης. 

Η Ολομέλεια συγκλήθηκε νομίμως, με την από 28 Μάΐ¬ 
ου 2015 έγγραφη πρόσκληση του Προέδρου του Αρείου 
Πάγου, προς τους υπηρετούντες στον Αρειο Πάγο δικα¬ 
στικούς λειτουργούς (άρθρο 14 παρ. 2 εδ. α' Ν. 1756/1988, 
όπως αντικ. από το άρθρο 3 παρ. 1 του Ν. 1868/1989), 
προκειμένου να αποφασίσει για την έγκριση ή μη της 

υπ’ αριθμ. 1/2015 απόφασης της Ολομέλειας του Πρωτο¬ 
δικείου Αθηνών, η οποία διαβιβάσθηκε με το υπ’ αριθμ. 
3969/6-4-2015 έγγραφο του Προέδρου του Τριμελούς 
Συμβουλίου Διεύθυνσης του Πρωτοδικείου Αθηνών, 
Σπυρίδωνα Γεωργουλέα, Προέδρου Πρωτοδικών, το 
οποίο έχει ως ακολούθως: «Λαμβάνουμε την τιμή να 
σας υποβάλουμε αντίγραφο της υπ’ αριθμ. 1/2015 αποφά- 
σεως της Ολομέλειας των Δικαστών του Πρωτοδικείου 
Αθηνών, και παρακαλούμε για τις δικές Σας ενέργειες». 

Ο Εισηγητής - Αρεοπαγίτης Χρυσόστομος Ευαγγέλου, 
αφού έθεσε υπόψη των μελών της Ολομέλειας: α. το 
παραπάνω έγγραφο του Προέδρου του Τριμελούς Συμ¬ 
βουλίου Διεύθυνσης του Πρωτοδικείου Αθηνών και β. την 
υπό κρίση υπ’ αριθμ. 1/2015 απόφαση της Ολομέλειας του 
ως άνω Πρωτοδικείου, ανέπτυξε την εισήγησή του, όπως 
ειδικότερα αναφέρεται στο σκεπτικό της παρούσας. 

Η παρισταμένη Εισαγγελέας του Αρείου Πάγου, Ευ¬ 
τέρπη Κουτζαμάνη, αφού ανέπτυξε την πρότασή της, η 
οποία ήταν σύμφωνη με την πρόταση του Εισηγητή, στη 
συνέχεια αποχώρησε από την Ολομέλεια, σύμφωνα με 
το άρθρο 14 παρ. 1 εδ. γ' του Ν. 1756/1988, όπως αντικ. 
με το άρθρο 4 παρ. 1 του Ν. 3388/2005. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την § 7 του στοιχείου Α «Κανονισμοί» του 
άρθρου 17 του Ν. 1756/1988 «Κώδικας Οργανισμού Δικα¬ 
στηρίων και Κατάστασης δικαστικών λειτουργών», όπως 
αντικαταστάθηκε με το άρθρο 86 § 2 του Ν. 4055/2012, 
οι καταρτιζόμενοι κανονισμοί εσωτερικής υπηρεσίας 
των δικαστηρίων, καθώς και οι τροποποιήσεις τους, 
υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Αθηνών, στην οποία κλήθηκε να παραστεί και 
ο Δικηγορικός Σύλλογος Αθηνών (βλ. υπ’ αριθμ. 5596/ 
28-5-2015 έγγραφο του Προέδρου του Τριμελούς Συμ¬ 
βουλίου Διεύθυνσης του Πρωτοδικείου Αθηνών, Σπυ¬ 
ρίδωνος Γεωργουλέα, Προέδρου Πρωτοδικών, και τις 
συνημμένες σ’ αυτό 2489/18-2-2015, 2813/27-2-2015 και 
3170/10-3-2015 κλήσεις προς το Δικηγορικό Σύλλογο 
Αθηνών περί συγκλήσεως της Ολομέλειας των Δικα¬ 
στών του Πρωτοδικείου Αθηνών για τις 26-3-2015), με 
την υπ’ αριθμ. 1/2015 απόφασή της τροποποίησε τον κα¬ 
νονισμό εσωτερικής υπηρεσίας του δικαστηρίου αυτού, 
ως εξής, κατ’ ορθότερη και ακριβή διατύπωση: 

«Αποφασίζει: 1) την τροποποίηση του άρθρου 2 του 
Κανονισμού Εσωτερικής Υπηρεσίας του Πρωτοδικείου 
Αθηνών ως προς την κατανομή των υποθέσεων του 9ου 
Πολιτικού Τμήματος (διαδικασία αυτοκινήτων), δια της 
καταργήσεως του κανονικού πινακίου ΖΔ και του ειδικού 
πινακίου ΧΖΔ. Κατόπιν αυτού το άρθρο 2 διατυπώνεται 
κατά τούτο ως εξής: «9ο ΠΟΛΙΤΙΚΟ ΤΜΗΜΑ: Στο Τμήμα 
αυτό υπάγονται οι διαφορές που αφορούν τις ζημίες 
που προέρχονται από αυτοκίνητο και οι διαφορές που 
ανακύπτουν από τη σύμβαση ασφάλισης αυτού, όπως 
ειδικότερα αναφέρονται στη διάταξη του άρθρου 681Α 
του ΚΠολΔ. Το Τμήμα συνεδριάζει όλες τις εργάσιμες 
ημέρες της εβδομάδας ώρα 9:00’. Οι υποθέσεις κατα- 


νέμονται σε τρία (3) κανονικά πινάκια (ΖΑ, ΖΒ και ΖΓ) 
και σε (3) ειδικά πινάκια (ΧΖΑ, ΧΖΒ και ΧΖΓ). Σε κάθε 
(κανονικό) πινάκιο εγγράφονται ανά δικάσιμο είκοσι (20) 
υποθέσεις κατ’ ανώτατο όριο».Έναρξη ισχύος της νέας 
ρυθμίσεως η 16.9.2015. 

2) Την τροποποίηση του άρθρου 2 του Κανονισμού 
Εσωτερικής Υπηρεσίας του Πρωτοδικείου Αθηνών ως 
προς την κατανομή των υποθέσεων του 11ου Πολιτικού 
τμήματος, δια της καταργήσεως: α) των κανονικών εκ¬ 
θεμάτων ΑΠ1, ΑΠ2 (συγχώνευσή τους σε ενιαίο έκθεμα 
ΑΠ), ΑΠΚ1 και ΑΠΚ2 και των ειδικών εκθεμάτων ΧΑΠΚ1 και 
ΧΑΠ2 ( συγχώνευσή τους σε ενιαίο έκθεμα ΧΑΠ), ΧΑΠΚ1 
και ΧΑΠΚ2 (διαδικασία αναγκαστικών απαλλοτριώσεων) 
και β) Του κανονικού πινακίου Ν και του ειδικού πινακίου 
ΧΝ ( αμοιβές μηχανικών και λοιπών πλην δικηγόρων) και 
συγχώνευση αυτών στο κανονικό πινάκιο Μ και το ειδικό 
πινάκιο ΧΜ (αμοιβές δικηγόρων). Κατόπιν αυτού το άρ¬ 
θρο 2 διατυπώνεται κατά τούτο ως εξής: «11ο ΠΟΛΙΤΙΚΟ 
ΤΜΗΜΑ. Στο τμήμα αυτό υπάγονται: 1. Η εκδίκαση των 
υποθέσεων που αφορούν αναγκαστική απαλλοτρίωση, 
αρμοδιότητας του Μονομελούς Πρωτοδικείου, με ημέρα 
συνεδρίασης κάθε Παρασκευή και ώρα 9:00’. Οι υποθέσεις 
αυτές εισάγονται σε ένα (1) κανονικό έκθεμα (ΑΠ) και σε 
ένα (1) ειδικό έκθεμα (ΧΑΠ). Στο (κανονικό) έκθεμα εγγρά- 
φονται ανά δικάσιμο είκοσι πέντε (25) υποθέσεις κατ’ ανώ¬ 
τατο όριο. 2. Η εκδίκαση των υποθέσεων που αφορούν 
αμοιβές για παροχή εργασίας, όπως αυτές αναφέρονται 
στο άρθρο 16 περ. 7, 8 και 11 του ΚΠολΔ και εκδικάζονται 
κατά την ειδική διαδικασία των άρθρων 678 επ. ΚΠολΔ. 
Για την εκδίκαση των υποθέσεων αυτών ορίζεται ημέρα 
συνεδριάσεως κάθε Τρίτη και ώρα 9:00’. Οι υποθέσεις 
εισάγονται σε ένα κανονικό πινάκιο (Μ) και σε ένα ειδικό 
πινάκιο (ΧΜ). Στο κανονικό πινάκιο (Μ) εγγράφονται ανά 
δικάσιμο είκοσι πέντε (25).υποθέσεις κατ’ ανώτατο όριο». 
Έναρξη ισχύος της νέας ρυθμίσεως η 16.9.2015. 

3) Την τροποποίηση και αναδιατύπωση του άρθρου 2 
του Κανονισμού Εσωτερικής Υπηρεσίας του Πρωτοδι¬ 
κείου Αθηνών ως προς την κατανομή των υποθέσεων 
του 2ου Πολιτικού Τμήματος, δια της καταργήσεως των 
κανονικών πινακίων Γ3, Γ4 και Γ5 και των ειδικών πινα¬ 
κίων ΧΓ3, ΧΓ4 και ΧΓ5 του Πολυμελούς Πρωτοδικείου 
και δια του καθορισμού του μεγίστου αριθμού εγγρα- 
φομένων υποθέσεων ανά δικάσιμο και ανά πινάκιο σε 
είκοσι για το Πολυμελές Πρωτοδικείο. Κατόπιν αυτού το 
άρθρο 2 διατυπώνεται κατά τούτο ως εξής: «2ο Πολιτικό 
Τμήμα: Στο 2ο Τμήμα υπάγονται όλες οι υποθέσεις που 
αφορούν στο Εμπράγματο Δίκαιο και την Αναγκαστική 
Εκτέλεση, εκτός από αυτές που υπάγονται στο 14ο Πο¬ 
λιτικό Τμήμα υποθέσεων. Οι συνθέσεις του Πολυμελούς 
και του Μονομελούς Πρωτοδικείου του 2ου Τμήματος 
συνεδριάζουν κάθε Τρίτη, ώρα 09:00’. Οι υποθέσεις του 
Πολυμελούς Πρωτοδικείου κατανέμονται σε δύο (2) κα¬ 
νονικά πινάκια (Γ1 και Γ2) και σε δύο (2) ειδικά πινάκια 
(ΧΓ1 και ΧΓ2). Οι υποθέσεις του Μονομελούς Πρωτοδι¬ 
κείου κατανέμονται σε πέντε (5) κανονικά πινάκια, (Γ1, 
Γ2, Γ3, Γ4 και Γ5) και πέντε (5) ειδικά πινάκια (ΧΓ1, ΧΓ2, 
ΧΓ3, ΧΓ4 και ΧΓ5). Οι υποθέσεις που θα εγγράφονται 
σε κάθε (κανονικό) πινάκιο ανά δικάσιμο δεν θα υπερ¬ 
βαίνουν τις είκοσι (20) για το Πολυμελές Πρωτοδικείο 
και τις σαράντα (40) για το Μονομελές Πρωτοδικείο. 

4) Την τροποποίηση του άρθρου 2 του Κανονισμού 
Εσωτερικής Υπηρεσίας του Πρωτοδικείου Αθηνών με 
την ίδρυση 14ου Πολιτικού Τμήματος, στο οποίο θα υπά¬ 
γεται αποκλειστικούς η εκδίκαση ανακοπών κατά της 
αναγκαστικής εκτελέσεως και ειδικότερα: «14ο Πολιτι- 

κό Τμήμα: Στο Τμήμα αυτό υπάγονται οι υποθέσεις με 
αντικείμενο αντιρρήσεις που αφορούν στην εγκυρότητα 
του εκτελεστού τίτλου, τη διαδικασία της αναγκαστικής 
εκτελέσεως ή την απαίτηση (άρθρο 933 ΚΠολΔ), ως και 
οι τυχόν συγκατατιθέμενες με αυτές δυνάμει ειδικής δι- 
ατάξεως του ΚΠολΔ ή άλλου νόμου υποθέσεις αιτήσεων 
αναστολής της εκτελέσεως (κατ’ άρθρο 938 ΚΠολΔ), 
υποθέσεις ανακοπών τρίτου κατά της εκτελέσεως (άρ¬ 
θρο 936 ΚΠολΔ), υποθέσεις ανακοπών κατά του πίνακος 
κατατάξεως (άρθρο 979 ΚΠολΔ), υποθέσεις ανακοπών 
κατά δηλώσεως του άρθρου 985 ΚΠολΔ (άρθρο 986 
ΚΠολΔ), υποθέσεις ανακοπών κατά τον Κώδικα Εισπρά- 
ξεως Δημοσίων Εσόδων ( Κ.Ε.Δ.Ε.) και άλλους ειδικούς 
Νόμους. Το 14ο Τμήμα συνεδριάζει κάθε Τρίτη, ώρα 09.00. 
Οι υποθέσεις κατανέμονται σε τρία (3) κανονικά πινάκια 
(ΟΑ, ΟΒ και ΟΓ) και σε τρία (3) ειδικά πινάκια (ΧΟΑ, ΧΟΒ 
και ΧΟΓ). Σε κάθε πινάκιο εγγράφονται ανά δικάσιμο 
σαράντα (40) υποθέσεις κατ’ ανώτατο όριο. Οι λοιπές 
υποθέσεις αναγκαστικής εκτελέσεως, πλην των υπαγο- 
μένων στην αρμοδιότητα του 12ου Πολιτικού Τμήματος 
(διαδικασία Ασφαλιστικών Μέτρων), υπάγονται στο 2ο 
Πολιτικό Τμήμα. Σε περίπτωση σωρεύσεως στο ίδιο δικό¬ 
γραφο ανακοπής κατά της εκτελέσεως (κατ’ άρθρο 933 
ΚΠολΔ ) και ανακοπής κατά διαταγής πληρωμής (κατ’ 
άρθρο 632 ΚΠολΔ) αρμόδιο τυγχάνει το 14° Πολιτικό 
Τμήμα».Έναρξη ισχύος της τροποποίησης η 16.9.2015. 

5) Την Τροποποίηση και συμπλήρωση του άρθρου 2 
του Κανονισμού Εσωτερικής Υπηρεσίας του Πρωτοδι¬ 
κείου Αθηνών, κατά το μέρος που αναφέρεται στο 3ο 
Πολιτικό Τμήμα, ως εξής: «3ο Πολιτικό Τμήμα: Στο Τμήμα 
αυτό υπάγονται οι υποθέσεις που αφορούν το Εμπορικό 
Δίκαιο και την προσωπική κράτηση, οι οποίες δικάζονται 
κατά την τακτική διαδικασία, καθώς και οι υποθέσεις 
του Πτωχευτικού Δικαίου. Στο Τμήμα αυτό λειτουργεί 
το Ειδικό Τμήμα Εκδικάσεως Υποθέσεων Πνευματικής 
Ιδιοκτησίας, Εθνικών Σημάτων, Διπλωμάτων Ευρεσιτε¬ 
χνίας, Πιστοποιητικών Υποδειγμάτων Χρησιμότητος, 
Μεταφοράς Τεχνολογίας, Τοπογραφιών Προϊόντων 
Ημιαγωγών και Συμπληρωματικών Προστασίας, Βιομη¬ 
χανικών Σχεδίων και Υποδειγμάτων και εν γένει όλων 
των υποθέσεων εφευρέσεων που υπάγονται στη δικαι¬ 
οδοσία των πολιτικών δικαστηρίων. Οι υποθέσεις του 
ως άνω ειδικού Τμήματος, αρμοδιότητας Πολυμελούς, 
εγγράφονται αποκλειστικά στα πινάκια ΣΤ1 κανονικό 
και ΧΣΤ1 ειδικό, στα οποία δεν προσδιορίζονται άλ¬ 
λης φύσεως υποθέσεις του γενικού Εμπορικού Δικαίου 
και εκδικάζονται αποκλειστικώς από τη σύνθεση Α του 
Τμήματος. Οι συνθέσεις του Τμήματος (Πολυμελούς και 
Μονομελούς Πρωτοδικείου) συνεδριάζουν κάθε Τετάρτη, 
ώρα 09:00’, πλην της Συνθέσεως Α του Πολυμελούς και 
του Μονομελούς Πρωτοδικείου, η οποία θα συνεδριά¬ 
ζει κάθε πρώτη και τρίτη Τετάρτη εκάστου μηνός και 
ώρα 09:00’ (σύνθεση Πολυμελούς Πρωτοδικείου, γενικό 
πινάκιο ΣΤ1 και ειδικό πινάκιο ΧΣΤ1) και κάθε δεύτερη 
και τέταρτη Τετάρτη εκάστου μηνός (σύνθεση Μονο¬ 
μελούς Πρωτοδικείου, γενικό πινάκιο ΣΤ1 και ΧΣΤ1) και 
ώρα 09:00’. Οι υποθέσεις του Πολυμελούς Πρωτοδικείου 
κατανέμονται σε έξι (6) κανονικά πινάκια (ΣΤ1, ΣΤ2, ΣΤ3, 
ΣΤ4, ΣΤ5 και Ρ1) και σε έξι (6) ειδικά πινάκια (ΧΣΤ1, ΧΣΤ2, 
ΧΣΤ3, ΧΣΤ4, ΧΣΤ5 και ΧΡ1). Οι υποθέσεις του Μονομε¬ 
λούς Πρωτοδικείου κατανέμονται σε επτά (7) κανονικά 
πινάκια (ΣΤ1, ΣΤ2, ΣΤ3,ΣΤ4, ΣΤ5, ΣΤ6 και ΣΤ7 ) και σε 
επτά (7) ειδικά πινάκια (ΧΣΤ1, ΧΣΤ2, ΧΣΤ3, ΧΣ4, ΧΣ5, 
ΧΣΤ6 και ΧΣΤ7). Για κάθε δικάσιμο θα εγγράφεται ανά 
πινάκιο ο κατωτέρω αριθμός υποθέσεων κατ’ ανώτατο 


όριο: Α) του ΠΟΛΥΜΕΛΟΥΣ ΠΡΩΤΟΔΙΚΕΙΟΥ δεκαπέντε 
(15) υποθέσεις τακτικής διαδικασίας και τριάντα πέντε 
(35) αιτήσεις πτωχεύσεως και Β) του ΜΟΝΟΜΕΛΟΥΣ 
ΠΡΩΤΟΔΙΚΕΙΟΥ είκοσι (20) υποθέσεις τακτικής διαδικα¬ 
σίας και είκοσι (20) υποθέσεις ανακοπών κατά διαταγής 
πληρωμής (άρθρο 632 ΚΠολΔ), συμπεριλαμβανομένων 
και των υποθέσεων προσωπικών κρατήσεων». 

6) Την τροποποίηση και επαναδιατύπωση του άρθρου 
2 του Κανονισμού Εσωτερικής Υπηρεσίας του Πρωτο¬ 
δικείου Αθηνών, κατά το μέρος που αναφέρεται στο 4ο 
Τμήμα (Ενοχικού Δικαίου), με τη δημιουργία ενός επί 
πλέον πινακίου στο Μονομελές και την ανακατανομή των 
εκδικαζομένων υποθέσεων ανά πινάκιο Πολυμελούς και 
Μονομελούς. Κατόπιν αυτού το άρθρο 2 διατυπώνεται 
κατά τούτο ως εξής: «4ο ΠΟΛΙΤΙΚΟ ΤΜΗΜΑ: Στο τμήμα 
αυτό υπάγονται οι υποθέσεις που αφορούν το Ενοχικό 
Δίκαιο, οι οποίες δικάζονται κατά την τακτική διαδικα¬ 
σία. Επίσης στο ίδιο Τμήμα υπάγονται και οι υποθέσεις 
του άρθρου 17 παρ. 3 του ΚΠολΔ (ήδη 17 παρ. 4 μετά 
την αναρίθμηση που έγινε με το άρθρο 6 παρ. 5 του 
Ν. 4055/2012). Οι συνθέσεις του Τμήματος (Πολυμελούς 
και Μονομελούς) συνεδριάζουν κάθε Πέμπτη, ώρα 09.00. 
Οι υποθέσεις του Πολυμελούς κατανέμονται σε οκτώ 
(8) κανονικά (Η, Η1, Η2, Η3, Η4, Η5, Η6, Η7) και οκτώ (8) 
ειδικά πινάκια (ΧΗ, ΧΗ1, ΧΗ2, ΧΗ3, ΧΗ4, ΧΗ5, ΧΗ6, ΧΗ7). 
Οι υποθέσεις του Μονομελούς κατανέμονται σε εννέα 
κανονικά πινάκια (Η1, Η2, Η3, Η4, Η5, Η6, Η7, Η8 και ΗΣ) 
και σε εννέα (9) ειδικά πινάκια (ΧΗ1, ΧΗ2, ΧΗ3, ΧΗ4, ΧΗ5, 
ΧΗ6, ΧΗ7, ΧΗ8 και ΧΗΣ). Σε κάθε δικάσιμο θα εγγράφεται 
ανά κανονικό πινάκιο ο κατωτέρω αριθμός υποθέσεων 
κατ’ ανώτατο όριο Α) του ΠΟΛΥΜΕΛΟΥΣ είκοσι (20) υπο¬ 
θέσεις και Β) του ΜΟΝΟΜΕΛΟΥΣ είκοσι (20) υποθέσεις». 
Έναρξη ισχύος της ως άνω ρύθμισης η 16-9-2015. 

7) Την τροποποίηση και αναδιατύπωση των περιπτώ¬ 
σεων Β’ και Γ της παρ. 1 του άρθρου 6 του Κανονισμού 
Εσωτερικής Υπηρεσίας του Πρωτοδικείου Αθηνών ως 
εξής: I) Καταργεί το ΙΑ Τριμελές Πλημμελειοδικείο, II) 
Καταργεί τη Β' σύνθεση του Αυτοφώρου Τριμελούς 
Πλημμελειοδικείου, των υποθέσεων του τελευταίου 
εκδικαζομένων από μία (1) σύνθεση. III) Ενεργοποιεί 
το Θ' Μονομελές Πλημμελειοδικείο και IV) Ιδρύει και 
ενεργοποιεί Γ' σύνθεση Αυτοφώρου Πλημμελειοδικείου». 
Έναρξη ισχύος της τροποποίησης η 1η Ιανουάριου 2016. 

Η Ολομέλεια του παρόντος δικαστηρίου κρίνει, ομό¬ 
φωνα, ότι οι ως άνω τροποποιήσεις του Κανονισμού 
Εσωτερικής Υπηρεσίας του Πρωτοδικείου Αθηνών είναι 
δικαιολογημένες, λόγω της παρατηρούμενης κατά το τε¬ 
λευταίο χρονικό διάστημα αυξομείωσης του αριθμού των 
υποθέσεων που εισάγονται προς συζήτηση στα διάφορα 
Τμήματα του Πρωτοδικείου, με αυτές δε επιτυγχάνεται η 
ορθολογικότερη κατανομή των υπηρεσιών, η επιτάχυνση 
της απονομής της πολιτικής και ποινικής δικαιοσύνης 
και η εν γένει εύρυθμη και σύμφωνη με τον Οργανισμό 
των Δικαστηρίων λειτουργία του Πρωτοδικείου Αθηνών. 
Επομένως, πρέπει να εγκριθεί ο κανονισμός. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις αναφερόμενες στο σκεπτικό τροποποιή¬ 
σεις του Κανονισμού Εσωτερικής Υπηρεσίας του Πρω¬ 
τοδικείου Αθηνών, που αποφασίστηκαν με την υπ’ αριθμ. 
1/2015 απόφαση της Ολομέλειας αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 28 Μάίου 2015. 

